

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: ROP-ODZ-5010-CPI-2/2023

Заводни број: /

Дана: 23.03.2023. године

О Џ А Ц И

Одељење за урбанизам, стамбено-комуналне и имовинско-правне послове, поступајући по захтеву инвеститора Величковић Љиљане из Каравукова, улица Осме бригаде бр. 8, за издавање грађевинске дозволе, на основу члана 8ђ. и 134. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон, 9/20 и 52/21), члана 16. и 17. Правилника о спровођењу поступка обједињене процедуре електронским путем („Сл.гласник РС“, бр. 68/19), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 11/22), Решења број 03-19-10-2/2021-02 и члана 136. Закона о општем управном поступку („Службени гласник РС“, број 18/2016, 95/18 аутентично тумачење и 2/23 Одлука-УС), доноси:

**Р Е Ш Е Њ Е**

**О ГРАЂЕВИНСКОЈ ДОЗВОЛИ**

**Издаје се** инвеститору, **Величковић Љиљани из Каравукова**, улица Осме бригаде бр. 8, грађевинска дозволаза **изградњу стамбеног објекта П+Пот** на катастарској парцели број **584 к.о. Каравуково,** површине 1167 m².

Објекат је категорије А, класификационе ознаке 111011.

Укупна бруто развијена грађевинска површина објекта је 146,73 m2 , укупна бруто изграђена површина износи 72,19 m² и укупна нето површина износи 105,01 m² + тераса 4,15 m².

Објекат је правоугаоног облика максималних димензија 8,39 х 8,39 m, висине(слеме) 8,08 m.

Одобрава се инвеститору уклањање дела стамбеног објекта (објекат број 1) у површини од 207 m².

Предрачунска вредност радова износи 5.284.500,00 динара-изградња + 621.000,00 динара-рушење.

Саставни део овог Решења чине:

* Локацијски услови број ROP-ODZ-5010-LOC-1/2023 од 11.03.2023.године;
* Извод из пројекта за грађевинску дозволу са главном свеском израђеном од стране Пројектног бироа „Свод” Оџаци, под бројем 305-03/2023-ПГД-0 март 2023., одговорно лице пројектанта Ненад Стаменковић, главни пројектант Ненад Стаменковић дипл.инж.грађ. са лиценцом број 311 0578 03, са изјавом вршиоца техничке контроле агенција „БМ-Систем“ Оџаци, под бројем Р 6/2023 од 17.03.2023. године, Мирослав Бобинац, дипл.инж.грађ. са лиценцом ИКС број 311 С088 05;
* Пројекат за грађевинску дозволу израђен од стране Пројектног бироа „Свод“ Оџаци, под бројем 305-03/2023-ПГД март 2023., одговорно лице пројектанта Ненад Стаменковић, дипл.грађ.инж., главни пројектант Ненад Стаменковић дипл.инж.грађ. са лиценцом ИКС број 311 0578 03;
* Елаборат енергетске ефикасности број ЕЕ 146-03/23 март 2023. године израђен од стране Пројектног бироа „Свод“ Оџаци одговорни пројектант Ненад Стаменковић дипл.инж.грађ. са лиценцом број 381 0097 12.

Инвеститор је дужан да најкасније осам дана пре почетка извођења радова, поднесе овом органу пријаву почетка извођења радова кроз ЦИС.

Решење о грађевинској дозволи престаје да важи ако се не отпочне са грађењем објекта, односно извођењем радова у року од **три** године од дана његове правноснажности.

Грађевинска дозвола престаје да важи ако се у року од **пет** година од дана правноснажности решења којим је издата грађевинска дозвола, не изда употребна дозвола.

Допринос за уређивање грађевинског земљишта не обрачунава се и не наплаћује у складу са Потврдом број: ROP-ODZ-5010-CPI-2/2023 од 22.03.2023. године.

Орган надлежан за доношење овог решења, не упушта се оцену техничке документације која чини саставни део решења, те у случају штете настале као последица примене исте, за коју се накнадно утврди да није у складу са прописима и правилима струке, за штету солидарно одговарају пројектант који је израдио и потписао техничку документацију, инвеститор радова и вршилац техничке контроле.

**О б р а з л о ж е њ е**

Величковић Љиљана из Каравукова, улица Осме бригаде бр. 8, поднео је, преко пуномоћника Стаменковић Ненада из Оџака, захтев за издавање грађевинске дозволе за извођења радова ближе описаних у диспозитиву овог решења.

Уз захтев, инвеститор је приложио:

* Извод из пројекта за грађевинску дозволу са главном свеском израђеном од стране Пројектног бироа „Свод” Оџаци, под бројем 305-03/2023-ПГД-0 март 2023., одговорно лице пројектанта Ненад Стаменковић, главни пројектант Ненад Стаменковић дипл.инж.грађ. са лиценцом број 311 0578 03, са изјавом вршиоца техничке контроле агенција „БМ-Систем“ Оџаци, под бројем Р 6/2023 од 17.03.2023. године, Мирослав Бобинац, дипл.инж.грађ. са лиценцом ИКС број 311 С088 05;
* Пројекат за грађевинску дозволу израђен од стране Пројектног бироа „Свод“ Оџаци, под бројем 305-03/2023-ПГД март 2023., одговорно лице пројектанта Ненад Стаменковић, дипл.грађ.инж., главни пројектант Ненад Стаменковић дипл.инж.грађ. са лиценцом број 311 0578 03;
* Елаборат енергетске ефикасности број ЕЕ 146-03/23 март 2023. године израђен од стране Пројектног бироа „Свод“ Оџаци, одговорни пројектант Ненад Стаменковић дипл.инж.грађ. са лиценцом број 381 0097 12;
* Графичку документацију у dwf формату;
* Катастарско топографски план;
* Пуномоћје за подношење захтева;
* Доказ о уплати такси и накнаде за Централну евиденцију;
* Увидом у е-катастар утврђено је да је подносилац захтева, носилац права својине на предметним катастарским парцелама.

Поступајући по поднетом захтеву, овај орган је утврдио да је надлежан да поступа по захтеву, да подносилац захтева може бити инвеститор те врсте радова , да је захтев поднет у прописаној форми и да садржи све прописане податке, да је приложена сва прописана документација и доказ о уплати прописане таксе и накнаде и да су подаци наведени у изводу из пројекта у складу са издатим локацијским условима.

У складу са напред наведеним и утврђеним чињеницама, решено је као у диспозитиву овог решења.

**ПОУКА О ПРАВНОМ СРЕДСТВУ:** Против овог решења може се изјавити жалба у року од 8 дана од дана пријема истог, кроз Централни информациони систем за електронско поступање у оквиру обједињене процедуре, Покрајинском секретаријату за eнергетику, грађевинарство и саобраћај у Новом Саду, ул. Булевар Михајла Пупина број 16.

Обрадио:

дипл.правник Светлана Јовановић

Руководилац Одељења

дипл.инж.грађ. Татјана Стаменковић